***Zápisnica 1/2022 z rokovania poslanca MsČ Černová***

***so zástupcami aktívnych združení a organizácií pôsobiacich v Černovej zo dňa 22. 1. 2022***

*A. Otvorenie a privítanie členov a pozvaných hostí s poslancom MsZ Patrikom Habom.*

*B. Schválenie programu rokovania s týmito bodmi:*

*Program rokovania :*

1. *Privítanie*
2. *Správa o činnosti OV MsČ Černová za rok 2020 - 2021*
3. *Plánované a schválené investície a opravy pre rok 2022*
4. *Pripravované kultúrne a spoločenské podujatia roku 2022*
5. *Dotácie pre našu MsČ, (rozpočet pre rok 2022)*
6. *Informácia od pozvaných o ich činnosti a plánoch a potrebách pre rok 2022*
7. *Kontrola úloh z 1/2019 a 2020, nové úlohy z rokovania*
8. *Diskusia, rôzne*

*C. Rokovanie podľa schváleného programu:*

***1. Privítanie a poďakovanie***

*Poslanec MsZ Patrik Habo privítal všetkých členov OV, tiež pozvaných hostí - zástupcov všetkých aktívnych spolkov a združení v Černovej a poďakoval všetkým za ich činnosť pre rozvoj našej mestskej časti.*

***2. Správa o činnosti OV MsČ Černová za rok 2020 -2021.***

*Poslanec predniesol správu o činnosti OV, jej celé znenie a jej obrazová prezentácia je tu:*

[www.cernova.sk/download/prezentacia.pdf](http://www.cernova.sk/download/prezentacia.pdf)

***3. Plánované a schválené investície******a opravy pre rok 2022 .***

* *Doplnenie verejného osvetlenia (ul. Pri Váhu - ku futbalovému ihrisku ul. Dolná a ul. Nová, hotová PD)*
* *Dokončenie rekonštrukcie strechy na KD v Černovej*
* *Realizácia prvej etapy Revitalizácia park Černová (hotová PD pre ÚR a realizácia SP, platné UR)*
* *Komplexná výmena vodovodného potrubia PE DN 100 na ul. Nová aj so spätným zaasfaltovaním cesty*
* *Výkup pozemkov mesta (od SPF) pre budúce verejné komunikácie pre IBV Hríby. Dokončenie procesu „komasácie“.*
* *PD pre územné rozhodnutie pre IBV Černová - Hríby*

*Žiadali sme pre rok 2022 aj tieto investície (neboli schválené):*

* *Realizáciu prvej etapy plynofikácie a SP*
* *Chodník pre peších od Camina po odbočku na Klačno a odbočené pruhy na št. cestu 1/18 - PD*
* *Územné rozhodnutie a Stavebné povolenie na realizácia prvej etapy pre prístavbu MŠ parku Černová*
* *Realizácia chodníka pre peších pozdĺž štátnej cesty 1/18 Camino - odbočka na Klačno - dĺžka 130 m (PD je hotová, len vysporiadanie pozemkov od správcu konkurznej podstaty za BZVIL a Texikom a následne proces SP)*
* *Prekrytie potoka na ul Ku ihrisku – rozšírene komunikácie (len PD)*
* *Prístavba MŠ v Černovej - úprava PD (Územné povolenie a Stavebné povolenie)*
* *Videoprojektor do KD AH pre potreby OV a černovských združení*
* *Navýšenie zdrojov do rozpočtu na zimnú údržbu (zmenu priority na č. 1 na strmých uliciach), zvýšiť početnosť kosenia z 3x na 4x už od mája, opravy komunikácii podľa zaslaného zoznamu z 3/2022.*

***4. Pripravované kultúrne a spoločenské podujatia roku 2022***

*- Pietne spomienky – na výročia Andreja Hlinku a Černovských martýrov 145 rokov , 140. výročie narodenia Vendelína Javorku , 180 . výročie od narodenia B. Bjornsona*

*- Trojkráľový výstup na Krstú Horu, sv. omša na Krstej Hore, Cyrilo- metodský výstup na Tri vrchy, stavanie májov, Mikuláš v Černovej a rodáci 2022*

*- OV MsČ bude spoluorganizátor pri akciách: futbalový turnaj TJ Máj Bernarda Remeňa, preteky Čutkovský šľak (leto - zima), výročie založenia KD*

***5****.* ***Dotácie pre našu MsČ (rozpočet pre rok 2022)***

*Dotácia ostáva v rovnakej úrovni, ako tomu bolo v minulom roku: 2€/jedného obyvateľa - cca 2900 €. Kvartálne zasielame požiadavku a vyúčtovanie. Pokladníčka OV Katarína Kováčová predniesla návrh rozdelenia dotácie pre aktivity OV a pre jednotlivé združenia a spolky.*

***6. Informácia od pozvaných o ich činnosti a plánoch a potrebách pre rok 2022.***

*Pozvaní zástupcovia občianskych združení a spolkov informovali o svojej činnosti počas roka 2021. Spoločne bolo vyslovené želanie pokračovať v dobrej spolupráci s poslancom, OV, medzi spolkami navzájom a s občanmi Černovej.*

***7. Kontrola úloh z 1/2019 a 2020 a nové úlohy z rokovania***

*- zabezpečiť informovanosť prostredníctvom web a FB Černová a úradné tabule – splnené, úloha trvá*

*- zabezpečiť min 4 x rokovanie OV a 1 x rokovanie OV so zástupcami spolkov -splnené, úloha trvá*

*- 1x za volebné obdobie zvolať verejný hovor - splnené, úloha trvá*

*- zorganizovať 2 dobrovoľné brigády v roku - splnené, úloha trvá*

*- navrhnúť termín Stretnutia rodákov -splnené*

*- zabezpečiť plnenie rozpočtu z dotácie pre MsČ - splnené, úloha trvá*

*- pokračovať v procese JPU Hríby - splnené, úloha trvá*

*- plánovať žiadanie zdroja na investíciu plynofikácie pre rok 2021 –žiadané , úloha nesplnená*

*- žiadať zmenu pasportu zimnej aj letnej údržby - žiadané , úloha nesplnená*

*- zabezpečiť odbočné pruhy na križovatke ulíc Čutkovská a Pri Váhu pri Camine - –žiadané , úloha nesplnená*

*- natrieť zábradlie na Dome smútku, odpíliť tuje pri vstupe a opíliť stromy na južnej strane cintorína – úloha splnená*

*- opätovne spustiť tri verejné studne na ul .Andreja Hlinku – úloha splnená*

*- pravidelne dopĺňať v Černovej verejné vianočné osvetlenie – úloha splnená a trvá*

***Úlohy - nové:***

*-pripraviť opätovne novoročne stretnutie v januári 2023 – úloha trvá*

*-zabezpečiť opravu, resp. vymenuj chladiaceho zariadenia v dome smútku*

*- zabezpečiť náter dreveného šindľa na pamätnom humne oproti KD*

*-zabezpečiť náter dreveného šindľa na opravených „štáloch“ pod Krstou*

*- v spolupráci z OZ Černovský chotár a Ms Lesmi RK opraviť historickú budovu „koniarky“ v Jelenej – Čutkovská dolina*

*-v spolupráci s farnosťou natrieť oceľovú strechu na KD v Černovej*

*-opraviť a udržiavať hrob rodičov Andreja Hlinku*

*-vyčistiť okolie cintorína od prebytočnej zeminy, lístia a konárov*

*-obnoviť výsadbu a parkové úpravy pred RD Andreja Hlinku .*

***Úlohy - návrhy od občanov:***

*- rozšírenie cesty na ul. Ku ihrisku (od Pozdola izby až po križovatku s ulicou Ku ihrisku) ...návrh Pavla Bačkora*

*- opraviť hydrant a chodník na ul. Pri Váhu (popri rieke Váh) návrh Petra Babalu st.*

*- doplniť detské prielezky v areáli TJ Maj Černová – Ján Rojček*

*- pravidelne čistiť dažďové vpuste v Černovej*

1. ***Diskusia, rôzne***

*- info o pamätníku Vendelína Javorku, aktivity OZ Černovský chotár*

*- prevádzkovanie Domu A. Hlinku, plánovaná oprava strechy (podkrovia) školy AH*

*- IBV Hríby – všeobecne info o ďalšom postupe a procese úspešného ukončenia*

1. ***Záver***

*Poslanec poďakoval všetkým za spoluprácu a ochotu rozvíjať Černovú v uplynulom roku a vyjadril presvedčenie o dobrej spolupráci so všetkými združeniami a spolkami do ďalšieho roka 2022.*

*V  Černovej, 24. 1. 2022.*

*Zapísal:* ***PaedDr. Richard Buroš,*** *podpredseda OV MsČ*

*Overil:* ***Patrik Habo,*** *predseda OV MsČ*

*Zúčastnení:*

*P. Habo, Peter Bačkor, T. Bačkor, D. Záhorec, K. Kováčová, R. Buroš, J. Janči, Pavol Bačkor, D. Schnierer, J. Janiga, P. Babala, T. Záhorec, J. Rojček, S. Brtoš, M. Jarina, p. Zrubáková, M. Nemec, A. Darilová, M. Rázga, Ľ. Prančíková, A. Habová, V. Lajčiak, D. Záhorec*